钦定古今图书集成/明伦汇编/官常典/第732卷 > 冯文举
## 钦定古今图书集成/明伦汇编/官常典/第732卷 > 冯文举

按《云南通志》：文举，四川什邡人。初举乡试，授汉州学
正达鲁花赤。燕僚佐，以一手致酒，文举不受，隐去。次
科登进士第，仕云南儒学提举。至元间，明玉珍攻云
南，城将陷，文举谓其妻曰：“‘某受国恩，愧不能退贼，今
有死而已尔。光州马中丞孙女也，其从之乎’？马氏曰：
‘夫以义亡，妾生何益’！”遂焚香北拜，俱缢于学宫。